b'\n_START_ARTICLE_\nNestl\xc3\xa9\n_START_SECTION_\nNestle \xc3\xaen Rom\xc3\xa2nia\n_START_PARAGRAPH_\nCompania este prezent\xc4\x83 \xc8\x99i \xc3\xaen Rom\xc3\xa2nia, unde a avut v\xc3\xa2nz\xc4\x83ri de 500 de milioane lei (circa 150 milioane euro) \xc3\xaen anul 2009._NEWLINE_Nestle este cel mai mare juc\xc4\x83tor pe segmentul cafelei solubile din Rom\xc3\xa2nia, cu marca Nescafe._NEWLINE_Compania de\xc8\x9bine o fabric\xc4\x83 de napolitane la Timi\xc8\x99oara._NEWLINE_A mai de\xc8\x9binut o linie de \xc3\xaembuteliere a apei Ana Vie l\xc3\xa2ng\xc4\x83 Miercurea Ciuc, pe care a transferat-o \xc3\xaen anul 1999._NEWLINE_\xc3\x8en anul 2008, a \xc3\xaenchis \xc8\x99i fabrica de \xc3\xaenghe\xc8\x9bat\xc4\x83 de l\xc3\xa2ng\xc4\x83 Bucure\xc8\x99ti, \xc8\x99i a mutat liniile de produc\xc8\x9bie la unitatea din Varna, Bulgaria.\n_START_SECTION_\nPronun\xc8\x9bie\n_START_PARAGRAPH_\n\xc3\x8en prezent, \xc3\xaen \xc8\x9b\xc4\x83rile unde se vorbe\xc8\x99te limba englez\xc4\x83, versiunea francez\xc4\x83 a cuv\xc3\xa2ntului \xe2\x80\x9eNestl\xc3\xa9\xe2\x80\x9d este cea mai folosit\xc4\x83 ( /\xcb\x88n\xc9\x9bsle\xc9\xaa/). Cu toate acestea, pronun\xc8\x9bia utilizat\xc4\x83 \xc3\xaen acele \xc8\x9b\xc4\x83ri pe parcursul secolului XX era /\xcb\x88n\xc9\x9bs\xc9\x99l/, asemenea verbului englezesc \xe2\x80\x9enestle\xe2\x80\x9d. Aceast\xc4\x83 pronun\xc8\x9bie a reap\xc4\x83rut \xc3\xaen jingle-ul din 1960 al reclamei pentru \xe2\x80\x9e/\xcb\x88n\xc9\x9bs\xc9\x99l/\'s Milky Bar\xe2\x80\x9d.\n_START_SECTION_\nIstoric\n_START_PARAGRAPH_\nCompania dateaz\xc4\x83 din anul 1867, c\xc3\xa2nd au fost \xc3\xaenfiin\xc8\x9bate dou\xc4\x83 societ\xc4\x83\xc8\x9bi elve\xc8\x9biene ce au stat la baza form\xc4\x83rii Nestl\xc3\xa9. Pe parcursul urm\xc4\x83toarelor decenii, cele dou\xc4\x83 companii rivale \xc8\x99i-au extins afacerile pe teritoriul Europei, dar \xc8\x99i cel al Statelor Unite ale Americii._NEWLINE_\xc3\x8en august 1867, fra\xc8\x9bii George \xc8\x99i Charles Page, care proveneau din Lee County, Illinois, S.U.A., au \xc3\xaentemeiat la Cham (Elve\xc8\x9bia) \xe2\x80\x9eCompania anglo-elve\xc8\x9bian\xc4\x83 de lapte condensat\xe2\x80\x9d. Prima pia\xc8\x9b\xc4\x83 de desfacere a produselor firmei a fost cea britanic\xc4\x83, la Chippenham, Wiltshire, \xc3\xaen 1873._NEWLINE_\xc3\x8en septembrie 1867, la Vevey, Henri Nestl\xc3\xa9 a creat hran\xc4\x83 pe baz\xc4\x83 de lapte pentru nou-n\xc4\x83scu\xc8\x9bi \xc8\x99i la scurt timp a \xc3\xaenceput s\xc4\x83 o comercializeze. \xc3\x8en anul urm\xc4\x83tor, Daniel Peter a \xc3\xaenceput perfec\xc8\x9bionarea inven\xc8\x9biei lui Henri Nestl\xc3\xa9, proces care durat 7 ani \xc8\x99i a fost decisiv pentru fabricarea de ciocolat\xc4\x83. Daniel Peter trebuia s\xc4\x83 g\xc4\x83seasc\xc4\x83 o solu\xc8\x9bie pentru eliminarea cantit\xc4\x83\xc8\x9bii de ap\xc4\x83 din laptele folosit la prepararea ciocolatei. Aceast\xc4\x83 solu\xc8\x9bie trebuia s\xc4\x83 previn\xc4\x83 apari\xc8\x9bia mucegaiului. Henri Nestl\xc3\xa9 s-a retras \xc3\xaen 1875, dar noua conducere a companiei a p\xc4\x83strat numele \xe2\x80\x9eFarine Lact\xc3\xa9e Henri Nestl\xc3\xa9\xe2\x80\x9d. Sediul din S.U.A. era la Glendale, California._NEWLINE_\xc3\x8en 1877 \xe2\x80\x9eCompania anglo-elve\xc8\x9bian\xc4\x83\xe2\x80\x9d a \xc3\xaenceput s\xc4\x83 produc\xc4\x83 hran\xc4\x83 pe baz\xc4\x83 de lapte pentru nou n\xc4\x83scu\xc8\x9bi, iar \xc3\xaen anul urm\xc4\x83tor Nestl\xc3\xa9 a ad\xc4\x83ugat gamei de produse lapte condensat. Din acel moment, societ\xc4\x83\xc8\x9bile au devenit concurente._NEWLINE_\xc3\x8en 1905 cele dou\xc4\x83 companii s-au unit sub numele: Nestl\xc3\xa9 \xc8\x99i Compania anglo-elve\xc8\x9bian\xc4\x83 de lapte condensat, men\xc8\x9bin\xc3\xa2ndu-\xc8\x99i aceast\xc4\x83 denumire p\xc3\xa2n\xc4\x83 \xc3\xaen 1947. O dat\xc4\x83 cu achizi\xc8\x9bia Fabricii de produse Maggi S.A. (fondat\xc4\x83 \xc3\xaen 1884) \xc8\x99i a societ\xc4\x83\xc8\x9bii comerciale Alimentana S.A. din Kempttal, Elve\xc8\x9bia se trece la denumirea Nestl\xc3\xa9 Alimentana S.A. Maggi era un produc\xc4\x83tor important de concentrate pentru sup\xc4\x83 \xc8\x99i alte produse similare. Numele Nestl\xc3\xa9 a fost adoptat \xc3\xaen 1977. La \xc3\xaenceputul secolului XX, compania avea sedii de produc\xc8\x9bie \xc3\xaen S.U.A., Marea Britanie, Germania \xc8\x99i Spania. Datorit\xc4\x83 primului r\xc4\x83zboi mondial a crescut cererea pentru produsele lactate \xc8\x99i s-au \xc3\xaencheiat contracte guvernamentale \xc3\xaen acest sens, iar la sf\xc3\xa2r\xc8\x99itul r\xc4\x83zboiului produc\xc8\x9bia Nestl\xc3\xa9 s-a dublat.Dup\xc4\x83 r\xc4\x83zboi, contracte guvernamentale s-au anulat, iar consumatorii au revenit la produse lactate proaspete. \xc3\x8en aceast\xc4\x83 situa\xc8\x9bie, managementul Nestl\xc3\xa9 a reac\xc8\x9bionat prompt prin simplificarea opera\xc8\x9biunilor \xc8\x99i reducerea datoriei. _NEWLINE_Dup\xc4\x83 1920 compania \xc8\x99i-a extins gama de produse \xc8\x99i a \xc3\xaenceput s\xc4\x83 comercializeze ciocolat\xc4\x83, devenind astfel al doilea obiect de activitate al societ\xc4\x83\xc8\x9bii. Efectele celui de-al doilea r\xc4\x83zboi mondial au fost resim\xc8\x9bite imediat de c\xc4\x83tre companie. Profitul a sc\xc4\x83zut de la 20 de milioane de dolari \xc3\xaen 1938 la 6 milioane de dolari \xc3\xaen 1939. Au fost deschise noi fabrici \xc3\xaen \xc8\x9b\xc4\x83rile aflate \xc3\xaen curs de dezvoltare, mai ales \xc3\xaen America Latin\xc4\x83._NEWLINE_Totu\xc8\x99i r\xc4\x83zboiul contribuie la r\xc4\x83sp\xc3\xa2ndirea celui mai nou produs al companiei, Nescaf\xc3\xa9 ("Cafeaua Nestl\xc3\xa9 ") care devine b\xc4\x83utura de baz\xc4\x83 a armatei americane. Produc\xc8\x9bia \xc8\x99i v\xc3\xa2nz\xc4\x83rile au crescut pe timpul economiei de r\xc4\x83zboi._NEWLINE_Sf\xc3\xa2r\xc8\x99itul celui de-al doilea r\xc4\x83zboi mondial a reprezentat startul unei noi faze \xc3\xaen evolu\xc8\x9bia companiei Nestl\xc3\xa9. Dezvoltarea devenea rapid\xc4\x83 \xc8\x99i se achizi\xc8\x9bionau alte companii. \xc3\x8en 1947 s-a ad\xc4\x83ugat Maggi, un produc\xc4\x83tor cunoscut de condimente \xc8\x99i supe. Au urmat Crosse & Blackwell \xc3\xaen 1950, Findus (1963), Libby (1971) \xc8\x99i Stouffer (1973). S-a ajuns la o diversificare a activit\xc4\x83\xc8\x9bii companiei datorit\xc4\x83 \xc3\xaemp\xc4\x83r\xc8\x9birii de ac\xc8\x9biuni cu L\'Or\xc3\xa9al \xc3\xaen 1974., Nestl\xc3\xa9 a \xc3\xaenceput \xc3\xaenc\xc4\x83 un domeniu de activitate \xc3\xaen afara sferei alimentare, \xc3\xaen 1977 prin achizi\xc8\x9bionarea Alcon Laboratories Inc._NEWLINE_\xc3\x8en 1984, Nestl\xc3\xa9 realizeaz\xc4\x83 o serie de alte achizi\xc8\x9bii printre care lan\xc8\x9bul alimentar de origine american\xc4\x83 Carnation, iar \xc3\xaen 1988 fabrica britanic\xc4\x83 de dulciuri Rowntree Mackintosh care i-a permis companiei s\xc4\x83 utilizeze brandul Willy Wonka._NEWLINE_Prima jum\xc4\x83tate a anilor \xe2\x80\x9890 s-a dovedit a fi favorabil\xc4\x83 companiei Nestl\xc3\xa9._NEWLINE_Au fost dizolvate barierele de comer\xc8\x9b, iar pie\xc8\x9bele mondiale au \xc3\xaenceput s\xc4\x83 asimileze mai mult sau mai pu\xc8\x9bin zonele de comercializare. Din 1996 s-au f\xc4\x83cut o serie de achizi\xc8\x9bii printre care San Pellegrino (1997), Spillers Petfoods (1998) \xc8\x99i Ralston Purina (2002). \xc3\x8en America de Nord s-au realizat dou\xc4\x83 mari achizi\xc8\x9bii, ambele \xc3\xaen iunie 2002. Prima a fost marele produc\xc4\x83tor american de \xc3\xaenghe\xc8\x9bat\xc4\x83 Dreyer\'s, iar cealalt\xc4\x83 a fost Chef America, produc\xc4\x83torul produselor de patiserie Hot Pockets. \xc3\x8en aceea\xc8\x99i perioad\xc4\x83, Nestl\xc3\xa9 a fost pe cale de a cump\xc4\x83ra Hershey\'s, una din cele mai mari societ\xc4\x83\xc8\x9bi rivale, dar achizi\xc8\x9bia nu a mai avut loc. O nou\xc4\x83 investi\xc8\x9bie a fost programul de sl\xc4\x83bit a lui Jenny Craig, \xc3\xaen valoare de 600 de milioane de dolari._NEWLINE_\xc3\x8en decembrie 2005, Nestl\xc3\xa9 a cump\xc4\x83rat compania greceasc\xc4\x83 Delta Ice Cream pentru 240 de milioane de euro. Din ianuarie 2006, a \xc3\xaenceput s\xc4\x83 aib\xc4\x83 controlul total asupra Dreyer, devenind astfel cel mai mare produc\xc4\x83tor mondial de \xc3\xaenghe\xc8\x9bat\xc4\x83 ce de\xc8\x9binea 17,5% din ac\xc8\x9biunile de pia\xc8\x9b\xc4\x83._NEWLINE_\xc3\x8en noiembrie 2006, Nestl\xc3\xa9 achizi\xc8\x9bioneaz\xc4\x83 Divizia medical\xc4\x83 de nutri\xc8\x9bie de la Novartis Pharmaceutical pentru 2,5 bilioane de dolari, urm\xc3\xa2nd ca \xc3\xaen 2007 s\xc4\x83 cumpere un produs de aromatizare a laptelui denumit Ovaltine._NEWLINE_Nestl\xc3\xa9 s-a \xc3\xaentors la obiectul ini\xc8\x9bial de activitate \xc3\xaen aprilie 2007 prin achizi\xc8\x9bionarea produc\xc4\x83torului american de hran\xc4\x83 pentru bebelu\xc8\x99i Gerber pentru suma de 5,5 bilioane de dolari._NEWLINE_\xc3\x8en decembrie 2007, Nestl\xc3\xa9 a intrat \xc3\xaentr-un parteneriat strategic cu produc\xc4\x83torul belgian de ciocolat\xc4\x83, Pierre Marcolini. Nestl\xc3\xa9 a c\xc4\x83zut de acord s\xc4\x83 v\xc3\xa2nd\xc4\x83 ac\xc8\x9biunile de control de la Alcon c\xc4\x83tre Novartis \xc3\xaen ianuarie 2010. V\xc3\xa2nzarea a f\xc4\x83cut parte dintr-o ofert\xc4\x83 de 39,3 bilioane de dolari americani din partea Novartis pentru \xc3\xaentreaga achizi\xc8\x9bie a celei mai mari companii produc\xc4\x83toare de produse oftalmologice._NEWLINE_\xc3\x8en martie 2010, Nestl\xc3\xa9 achizi\xc8\x9bioneaz\xc4\x83 afacerea nord american\xc4\x83 de pizza congelat\xc4\x83 ce apar\xc8\x9binea companiei Kraft pentru suma de 3,7 bilioane de dolari._NEWLINE_\xc3\x8en iulie 2011, Nestl\xc3\xa9 SA a c\xc4\x83zut de acord \xc3\xaen privin\xc8\x9ba cump\xc4\x83r\xc4\x83rii a 60 procente din Hsu Fu Chi International Ltd. Pentru 1,7 bilioane de dolari.\n_START_SECTION_\nManagement\n_START_PARAGRAPH_\nConducerea executiv\xc4\x83 \xc3\xaei are \xc3\xaen componen\xc8\x9b\xc4\x83 pe:_NEWLINE_Peter Brabeck-Letmathe, Pre\xc8\x99edintele Consiliului de directori, Nestl\xc3\xa9 S.A._NEWLINE_Paul Bulcke, Chief Executive Officer, Nestl\xc3\xa9 S.A._NEWLINE_Werner Bauer, Executive Vice President, Nestl\xc3\xa9 S.A., Chief Technology Officer, Conduc\xc4\x83tor de inova\xc8\x9bie, tehnologie, cercetare \xc8\x99i dezvoltare _NEWLINE_Friz van Dijk, Vicepre\xc8\x99edinte executiv, Nestl\xc3\xa9 S.A. Asia, Oceania, Africa, Orientul Mijlociu_NEWLINE_Chris Johnson, Vicepre\xc8\x99edinte executiv, Nestl\xc3\xa9 S.A. Statele Unite ale Americii, Canada, America Latin\xc4\x83, Caraibe_NEWLINE_Jos\xc3\xa9 Lopez, Vicepre\xc8\x99edinte executiv, Nestl\xc3\xa9 S.A. Operations, GLOBE_NEWLINE_John J. Harris, Vicepre\xc8\x99edinte executiv, Nestl\xc3\xa9 S.A. Chairman & CEO al Nestl\xc3\xa9 Waters_NEWLINE_Nandu Nandkishore, Vicepre\xc8\x99edinte executiv, Nestl\xc3\xa9 S.A. CEO al Nestl\xc3\xa9 Nutrition_NEWLINE_James Singh, Vicepre\xc8\x99edinte executiv, Nestl\xc3\xa9 S.A. Finan\xc8\x9be \xc8\x99i control, legal, IP, taxe, servicii de afaceri globale Nestl\xc3\xa9 _NEWLINE_Laurent Freixe, Vicepre\xc8\x99edinte executiv, Nestl\xc3\xa9 S.A. Europa_NEWLINE_Petraea Heynike, Vicepre\xc8\x99edinte executiv, Nestl\xc3\xa9 S.A. Unit\xc4\x83\xc8\x9bi strategice de business, Marketing, V\xc3\xa2nz\xc4\x83ri \xc8\x99i Nespresso_NEWLINE_Marc Caira, Vicepre\xc8\x99edinte executiv secund, Nestl\xc3\xa9 S.A. Conduc\xc4\x83tor al diviziunii profesionale de strategie de business Nestl\xc3\xa9 _NEWLINE_Jean-Marc Duvoisin, Vicepre\xc8\x99edinte executiv secund, Nestl\xc3\xa9 S.A. Conduc\xc4\x83tor al centrului de resurse umane \xc8\x99i de administra\xc8\x9bie _NEWLINE_Potrivit unui sondaj global de opinie al consumatorilor online realizat \xc3\xaen 2006, de c\xc4\x83tre Reputation Institute, Nestl\xc3\xa9 a ob\xc8\x9binut scorul 70,4 pe o scar\xc4\x83 de la 1 la 100.\n_START_SECTION_\nVenituri\n_START_PARAGRAPH_\n\xc3\x8en 2009, v\xc3\xa2nz\xc4\x83rile atingeau 107,6 bilioane de franci elve\xc8\x9bieni \xc8\x99i un profit net de 10,43 bilioane de franci elve\xc8\x9bieni. Investi\xc8\x9bia de cercetare \xc8\x99i dezvoltare valora 2,02 bilioane de franci elve\xc8\x9bieni._NEWLINE_V\xc3\xa2nz\xc4\x83ri \xc3\xaen sc\xc4\x83dere: 27% din b\xc4\x83uturi, 26% dintre lactate \xc8\x99i produse alimentare, 18% din semipreparate, 12% din ciocolat\xc4\x83, 11% din produsele pentru animale de companie, 6% din produsele farmaceutice \xc8\x99i 2% din lapte praf._NEWLINE_V\xc3\xa2nz\xc4\x83ri \xc3\xaen sc\xc4\x83dere \xc3\xaen func\xc8\x9bie de aria geografic\xc4\x83: 32% din Europa, 31% din America (26% din S.U.A.), 16% din Asia, 21% restul lumii.\n_START_SECTION_\nAsocia\xc8\x9bi\n_START_PARAGRAPH_\nNestl\xc3\xa9 de\xc8\x9bine 26.4% din ac\xc8\x9biunile L\'Or\xc3\xa9al, cea mai mare companie de cosmetice \xc8\x99i produse de \xc3\xaenfrumuse\xc8\x9bare. Laboratoires Inneov este un asociat Nestl\xc3\xa9 \xc8\x99i L\'Or\xc3\xa9al pentru produse cosmetice nutritive, iar Galderma este asociat cu L\'Or\xc3\xa9al pentru dermatologie. Printre alte parteneriate se includ Cereal Partners Worldwide cu General Mills, Beverage Partners Worldwide cu Coca-Cola, \xc8\x99i Dairy Partners Americas cu Fonterra.\n_START_SECTION_\nEtic\xc4\x83 \xc8\x99i dezvoltare durabil\xc4\x83\n_START_PARAGRAPH_\n\xc3\x8en 2000, Nestl\xc3\xa9 \xc3\xaempreun\xc4\x83 cu alte companii produc\xc4\x83toare de ciocolat\xc4\x83 au format World Cocoa Foundation. Aceast\xc4\x83 funda\xc8\x9bie a fost creat\xc4\x83 pentru a solu\xc8\x9biona problematica legat\xc4\x83 de fermierii care cultiv\xc4\x83 cacao, incluz\xc3\xa2nd aici \xc8\x99i modul ineficient de cultivare \xc8\x99i \xc3\xaengrijire (o mare parte a recoltei din Brazilia a fost afectat\xc4\x83 de boli). World Cocoa Foundation se axeaz\xc4\x83 pe cre\xc8\x99terea veniturilor fermierilor, \xc3\xaencurajarea tehnicilor dezvolt\xc4\x83rii durabile \xc3\xaen procesul de cultivare \xc8\x99i crearea unor programe de protec\xc8\x9bie social\xc4\x83 \xc8\x99i de mediu._NEWLINE_Nestl\xc3\xa9 este membru fondator al International Cocoa Initiative, o funda\xc8\x9bie independent\xc4\x83 creat\xc4\x83 \xc3\xaen 2002 cu scopul de a stopa munca for\xc8\x9bat\xc4\x83 \xc8\x99i sclavia minorilor \xc3\xaen planta\xc8\x9biile de cacao, precum \xc8\x99i eliminarea traficului de copii sau a practicilor abuzive de munc\xc4\x83. Totu\xc8\x99i, nu exist\xc4\x83 dovezi clare c\xc4\x83 Nestl\xc3\xa9 ar fi redus \xc3\xaentr-adev\xc4\x83r practicile de munc\xc4\x83 ale minorilor mai ales \xc3\xaen \xc8\x9b\xc4\x83ri asemenea Coastei de Filde\xc8\x99._NEWLINE_\xc3\x8en Octombrie 2009, Nestl\xc3\xa9 a anun\xc8\x9bat Planul pentru cacao. Compania va investi pe durata a 10 ani, 110 milioane de franci elve\xc8\x9bieni pentru a ob\xc8\x9bine resurse de cacao pe termen lung. Pe data de 23 octombrie 2009, Nestl\xc3\xa9 \xc8\x99i Centrul na\xc8\x9bional al Coastei de Filde\xc8\x99 pentru cercetarea plantelor au semnat un acord pentru cooperare \xc3\xaen \xc8\x99tiin\xc8\x9ba plantelor \xc8\x99i a r\xc4\x83sp\xc3\xa2ndirii lor, cu o \xc8\x9bint\xc4\x83 a produc\xc8\x9biei de un milion de vl\xc4\x83stari de cacao de cea mai bun\xc4\x83 calitate p\xc3\xa2n\xc4\x83 \xc3\xaen anul 2012. Scopul acordului este \xc3\xaenlocuirea arborilor vechi cu al\xc8\x9bii tineri, s\xc4\x83n\xc4\x83to\xc8\x99i \xc8\x99i productivi._NEWLINE_Din ianuarie 2010 Nestl\xc3\xa9 relanseaz\xc4\x83 \xc3\xaen Marea Britanie \xc8\x99i Irlanda brandul Kit Kat prin respectarea politicii de comer\xc8\x9b conectat\xc4\x83 cu dezvoltarea durabil\xc4\x83.\n_START_SECTION_\nStrategia de marketing\n_START_PARAGRAPH_\nUna dintre cele mai mari controverse \xc3\xaen care este implicat\xc4\x83 Nestl\xc3\xa9 prive\xc8\x99te promovarea utiliz\xc4\x83rii laptelui praf, mai ales \xc3\xaen \xc8\x9b\xc4\x83rile dezvoltate. Aceasta a atras aten\xc8\x9bia \xc3\xaen mod semnificativ \xc3\xaen 1977 \xc3\xaen urma boicot\xc4\x83rii companiei, proces care se deruleaz\xc4\x83 chiar \xc8\x99i \xc3\xaen prezent. Nestl\xc3\xa9 continu\xc4\x83 s\xc4\x83 atrag\xc4\x83 aten\xc8\x9bia datorit\xc4\x83 \xc3\xaenc\xc4\x83lc\xc4\x83rii unui cod emis \xc3\xaen 1981 al Organiza\xc8\x9biei Mondiale a S\xc4\x83n\xc4\x83t\xc4\x83\xc8\x9bii privitor la reclamele ce privesc \xc3\xaenlocuirea laptelui matern cu laptele praf. Politica Nestl\xc3\xa9 sus\xc8\x9bine c\xc4\x83 laptele matern este cea mai bun\xc4\x83 surs\xc4\x83 de hr\xc4\x83nire pentru nou n\xc4\x83scu\xc8\x9bi, dar mamele sunt cele care decid dac\xc4\x83 au sau nu nevoie de o alternativ\xc4\x83 pentru hr\xc4\x83nirea potrivit\xc4\x83 a bebelu\xc8\x99ilor.\n_START_SECTION_\nDatoria Etiopiei\n_START_PARAGRAPH_\n\xc3\x8en 2002, Nestl\xc3\xa9 a cerut Etiopiei s\xc4\x83-i pl\xc4\x83teasc\xc4\x83 datoria \xc3\xaen valoare de 6 milioane de dolari. Atunci \xc8\x9bara trecea printr-o sever\xc4\x83 criz\xc4\x83 alimentar\xc4\x83. Nestl\xc3\xa9 a renun\xc8\x9bat la cerere dup\xc4\x83 ce mai mult de 8500 de persoane s-au pl\xc3\xa2ns companiei de politica guvernamental\xc4\x83 a Etiopiei. Nestl\xc3\xa9 a decis s\xc4\x83 reinvesteasc\xc4\x83 orice sum\xc4\x83 primit\xc4\x83 de la Etiopia \xc3\xaen acest\xc4\x83 \xc8\x9bar\xc4\x83.\n_START_SECTION_\nMelamina din laptele chinezesc\n_START_PARAGRAPH_\nLa sf\xc3\xa2r\xc8\x99itul lui septembrie 2008, guvernul Hong Kong sus\xc8\x9binea c\xc4\x83 a depistat melamin\xc4\x83 \xc3\xaen laptele companiei Nestl\xc3\xa9. Laptele furnizat de o firm\xc4\x83 de lactate asiatic\xc4\x83 provenea din ora\xc8\x99ul chinez Qingdao. Nestl\xc3\xa9 a afirmat c\xc4\x83 toate produsele erau \xc3\xaen regul\xc4\x83 \xc8\x99i nu con\xc8\x9bineau lapte intoxicat cu melamin\xc4\x83. Totu\xc8\x99i, pe data de 2 octombrie 2008, Ministerul S\xc4\x83n\xc4\x83t\xc4\x83\xc8\x9bii din Taiwan a anun\xc8\x9bat c\xc4\x83 6 tipuri de lapte praf produse \xc3\xaen China de c\xc4\x83tre Nestl\xc3\xa9 con\xc8\x9bineau melamin\xc4\x83, \xc3\xaentr-o cantitate sc\xc4\x83zut\xc4\x83 \xc8\x99i c\xc4\x83 au fost scoase din comer\xc8\x9b.\n_START_SECTION_\nGreenwashing\n_START_PARAGRAPH_\nO coali\xc8\x9bie de grupuri preocupate de mediul \xc3\xaenconjur\xc4\x83tor au depus o pl\xc3\xa2ngere \xc3\xaempotriva Nestl\xc3\xa9 c\xc4\x83tre Codul canadian al standardelor de publicitate dup\xc4\x83 ce compania a retras o serie de reclame \xc3\xaen octombrie 2008 sus\xc8\x9bin\xc3\xa2nd c\xc4\x83 \xe2\x80\x9eMajoritatea sticlelor folosite pentru \xc3\xaembutelierea apei sunt reciclate \xc8\x99i se evit\xc4\x83 \xc3\xaengroparea lor \xc3\xaen sol\xe2\x80\x9d, \xe2\x80\x9eNestl\xc3\xa9 Pure Life este o alegere s\xc4\x83n\xc4\x83toas\xc4\x83 \xc8\x99i potrivit\xc4\x83 protec\xc8\x9biei mediului\xe2\x80\x9d \xc8\x99i \xe2\x80\x9eApa \xc3\xaembuteliat\xc4\x83 este cel mai responsabil produs de consum din lume \xc3\xaen ceea ce prive\xc8\x99te mediul \xc3\xaenconjur\xc4\x83tor\xe2\x80\x9d. Un purt\xc4\x83tor de cuv\xc3\xa2nd al unuia dintre grupurile preocupate de mediul \xc3\xaenconjur\xc4\x83tor a declarat: \xe2\x80\x9eNu este admisibil pentru Nestl\xc3\xa9 s\xc4\x83 afirme c\xc4\x83 apa lor \xc3\xaembuteliat\xc4\x83 este superioar\xc4\x83 oric\xc4\x83rui produs de consum din lume c\xc3\xa2nd vine vorba de protec\xc8\x9bia mediului\xe2\x80\x9d. \xc3\x8en raportul din 2008, chiar Nestl\xc3\xa9 declar\xc4\x83 c\xc4\x83 multe dintre sticle au ajuns printre alte gunoaie solide \xc8\x99i c\xc4\x83 nu au fost reciclate. Campania de publicitate a fost denumit\xc4\x83 greenwashing.\n_START_SECTION_\nFermele din Zimbabwe\n_START_PARAGRAPH_\nLa sf\xc3\xa2r\xc8\x99itul lui septembrie 2009, a ie\xc8\x99it la iveal\xc4\x83 faptul c\xc4\x83 Nestl\xc3\xa9 cump\xc4\x83ra lapte de la fermele ilegal preluate \xc8\x99i conduse de so\xc8\x9bia lui Robert Mugabe, Grace Mugabe. Regimul politic al lui Mugabe este supravegheat de Uniunea European\xc4\x83. Ulterior Nestl\xc3\xa9 a \xc3\xaencetat s\xc4\x83 mai cumpere lapte de la acele ferme.\n_START_SECTION_\nUleiul de palmier\n_START_PARAGRAPH_\nDesp\xc4\x83durirea rapid\xc4\x83 din Borneo \xc8\x99i alte regiuni pentru crearea unor planta\xc8\x9bii de palmieri are ca urmare eliberarea unor cantit\xc4\x83\xc8\x9bi imense de dioxid de carbon \xc3\xaen atmosfer\xc4\x83. Mai mult dec\xc3\xa2t at\xc3\xa2t distrugerea p\xc4\x83durilor tropicale reprezint\xc4\x83 un pericol pentru speciile pe cale de dispari\xc8\x9bie precum urangutanul. Aten\xc8\x9bia public\xc4\x83 s-a orientat c\xc4\x83tre impactul pe care \xc3\xael are uleiul de palmier asupra mediuliui \xc8\x99i rolul companiilor multina\xc8\x9bionale ca Nestl\xc3\xa9, implicate \xc3\xaen acest caz. Aceast\xc4\x83 problem\xc4\x83 reprezint\xc4\x83 o preocupare pentru o serie de organiza\xc8\x9bii non-guvernamentale printre care \xc8\x99i Greenpeace._NEWLINE_Pe pagina oficial\xc4\x83 de Facebook, compania s-a confruntat cu \xe2\x80\x9eo invazie de critici din partea consumatorilor, dup\xc4\x83 ce o serie de utilizatori Facebook au postat comentarii negative despre practicile de afaceri ale companiei.\xe2\x80\x9d \xc3\x8encercarea Nestl\xc3\xa9 de a-\xc8\x99i atenua criticile printre care apari\xc8\x9biile din pres\xc4\x83 de tipul: \xe2\x80\x9eNestl\xc3\xa9 gre\xc8\x99e\xc8\x99te la social media\xe2\x80\x9d sau \xe2\x80\x9eNestl\xc3\xa9 pierde credibilitatea pe Facebook\xe2\x80\x9d. Directorul Nestl\xc3\xa9, Peter Brabeck-Letmathe, a declarat \xc3\xaen urma unei \xc3\xaentreb\xc4\x83ri adresate de Greenpeace la adunarea general\xc4\x83 a companiei ce a avut loc \xc3\xaen Lausanne \xc3\xaen 15 aprilie 2010 c\xc4\x83 \xc3\xaen anul 2009 Nestl\xc3\xa9 a folosit 320000 de tone de ulei de palmier din \xc3\xaentreaga lume, compar\xc3\xa2nd aceast\xc4\x83 cantitate cu 500000 de tone de ulei de palmier utilizate doar \xc3\xaen Germania \xc8\x99i Italia._NEWLINE_\xc3\x8en mai 2010, Nestl\xc3\xa9 a declarat c\xc4\x83 va invita The Forest Trust, un grup non-profit, pentru a examina lan\xc8\x9bul de furnizori \xc8\x99i a promis c\xc4\x83 va anula contractele cu firmele care vor fi depistate c\xc4\x83 sunt responsabile de t\xc4\x83ierea p\xc4\x83durilor tropicale \xc3\xaen schimbul producerii de ulei de palmier care este folosit pentru KitKat, Aero \xc8\x99i Quality Street._NEWLINE_Greenpeace a fost de acord cu \xc3\xaen\xc8\x9belegerea promi\xc8\x9b\xc3\xa2nd s-o monitorizeze atent.\n_START_SECTION_\nE.coli\n_START_PARAGRAPH_\n\xc3\x8en iunie 2009, o epidemie cu bacteria E. Coli O157:H7 a avut leg\xc4\x83tur\xc4\x83 cu aluatul recongelat pentru pr\xc4\x83jituri Nestle, bacterie care provenea dintr-o plant\xc4\x83 din Danville, Virginia. _NEWLINE_\xc3\x8en S.U.A. au existat cel pu\xc8\x9bin 69 de \xc3\xaemboln\xc4\x83viri \xc3\xaen 29 de state, dintre care jum\xc4\x83tate au necesitat spitalizare. Dup\xc4\x83 epidemie, Nestle a retras 30000 de buc\xc4\x83\xc8\x9bi din acel aluat. Nu se cunoa\xc8\x99te felul \xc3\xaen care s-a produs contaminarea, deoarece nu se cunoa\xc8\x99te posibilitatea ca bacteria E.coli s\xc4\x83 poat\xc4\x83 exista \xc3\xaentr-unul din ingredientele folosite \xc3\xaen fabricarea aluatului.\n_START_SECTION_\nSclavie infantil\xc4\x83\n_START_PARAGRAPH_\nDocumentarul \xe2\x80\x9ePartea neagr\xc4\x83 a ciocolatei\xe2\x80\x9d, ap\xc4\x83rut \xc3\xaen 2010 sus\xc8\x9bine c\xc4\x83 Nestle achizi\xc8\x9bioneaz\xc4\x83 fructe de cacao culese de copii sclavi de pe planta\xc8\x9biile Coastei de Filde\xc8\x99. Minorii au de regul\xc4\x83 v\xc3\xa2rste cuprinse \xc3\xaentre 12-15 ani, iar unii sunt adu\xc8\x99i din \xc8\x9b\xc4\x83rile vecine. \xc3\x8en septembrie 2001, Bradley Alford, director \xc8\x99i CEO al Nestle S.U.A., a semnat Protocolul Harkin-Engel care este un acord interna\xc8\x9bional ce are ca scop stoparea folosirii for\xc8\x9bei de munc\xc4\x83 a minorilor \xc3\xaen produc\xc8\x9bia de cacao. O opera\xc8\x9biune din 2009 a poli\xc8\x9biei condus\xc4\x83 de INTERPOL \xc8\x99i ofi\xc8\x9beri ai Coastei de Filde\xc8\x99 au g\xc4\x83sit 54 de copii \xc8\x99i au arestat 8 dintre persoanele implicate \xc3\xaen recrutarea copiilor.'